Mary van Teck (Victoria Mary Augusta Louise Olga Pauline Claudine Agnes; 26 Mei 1867 – 24 Maart 1953) was as die vrou van koning George V koningin van die Verenigde Koninkryk en keiserin van Indië.
Die koningin in die 1920's.
Teck / Cambridge / Windsor
(1867-05-26)26 Mei 1867
24 Maart 1953 (op 85)
Marlborough House, Londen
Frans, Hertog van Teck
Prinses Mary Adelaide van Cambridge
As baba saam met haar ouers.
Hoewel sy tegnies ’n prinses van Teck in Duitsland was, is sy in Engeland gebore en getoë. Haar ouers was Frans, Hertog van Teck, en prinses Mary Adelaide van Cambridge, ’n kleindogter van koning George III. Sy was informeel bekend as "May", na aanleiding van haar geboortemaand.
Op 24-jarige ouderdom het sy verloof geraak aan prins Albert Victor, die oudste seun van die Prins van Wallis, maar ses weke later is hy onverwags aan longontsteking dood. Sy het die volgende jaar aan sy jonger broer George verloof geraak wat later koning geword het.
Voor dit was sy agtereenvolgens die Hertogin van York, die Hertogin van Cornwall en die Prinses van Wallis.
Ná die dood van George in 1936 het sy die koninginmoeder geword toe haar oudste seun Edward VIII word. Nadat hy geabdikeer het om met die geskeide Amerikaner Wallis Simpson te trou, het sy haar tweede oudste seun, Albert, gesteun toe hy die troon bestyg as George VI.
Sy is ’n jaar ná hom dood, tydens die bewind van haar kleindogter, koningin Elizabeth II, wat toe nog nie gekroon was nie.
Wikimedia Commons het meer media in die kategorie Mary van Teck.
Ontsluit van "https://af.wikipedia.org/w/index.php?title=Mary_van_Teck&oldid=1805870"
Last edited on 10 September 2018, at 08:20